**NARAVOSLOVJE 6. razred Sonja Najman Vedenik**

8. TEDEN: 11. 5. – 15. 5. kontakt:**sonja.najman-vedenik@os-dob.si**

**NALOGE od 7. TEDNA (prejšnji teden)**

1. **Pisanje poročila** za projektno delo: Opazovanje kalitve semen. Če še nisi, pošlji.
2. **Predpriprave** na izvedbo OCENJENEGA projektnega dela.

**NALOGE ZA 8. TEDEN (sedanji, novi teden – 11. 5. do 15. 5)**

1. **VSAKODNEVNO OPAZOVANJE RASTLIN IN BELEŽENJE SPREMEMB za projektno delo.**
2. **Prepis snovi v zvezek.**

Ta teden ne bo videokonference, jo pa pričakujte v tednu od 18. 5. do 22. 5. (več o tem naslednjič).

1. **del: NAVODILA ZA OCENJENO projektno delo**

Upam, da si predpriprave že izvedel.

Torej imaš **DVA LONČKA**, v vsakemu po eno ali več rastlin.

**V OBEH LONČKIH je ENAKA RASTLINA**, iste vrste in po možnosti, enako velika.

Kot že rečeno, če ti semena niso uspešno kalila, izkoplji dve manjši rastlini s travnika in ju posadi v dva lončka. Za vsak slučaj lahko posadiš v vsak lonček po dve rastlini.

**IZVEDBA:**

**Učenci boste prejeli različna navodila za izvedbo** – NE BOSTE VSI IZVAJALI ENAKEGA RAZISKOVANJA. Če nisi prepričan, kateri je tvoj poskus, vprašaj po mailu.

* Učenci od vrstnega števila 1 do 5 izvajajo prvi poskus – VODA,
* Učenci od vrstnega števila 6 do 10 izvajajo drugi poskus – SVETLOBA,
* Učenci od vrstnega števila 11 do 15 izvajajo tretji poskus – TOPLOTA,
* Učenci od vrstnega števila 16 do 22 izvajajo četrti poskus – PRST.

**Navodila so podana posebej, v drugem dokumentu, poišči SVOJEGA.**

Če jih ne najdeš, ali jih ne moreš odpreti (so namerno v pdf formatu, da se ti pravilno stisnejo), mi sporoči, in jih tebi pošljem kot word. Seveda pa jih lahko prepišeš v svoj zvezek.

Samo raziskavo – opazovanje, ki ga imenujem kar poskus, boš izvajal najmanj 7 do 10 dni, po tem času pa boš začel pisati poročilo.

**ROK ZA ODDAJO POROČILA** je **nedelja, 24. 5. 2020**, kar pomeni, da boš še celi naslednji teden izvajal raziskavo. **Tako te bom še v naslednjem tednu v navodilih opozorila na izvedbo in pisanje poročila.**

Če sicer prepozno začneš z opazovanjem, bo tvoja raziskava slabša, vendar bo še vedno prinesla kar nekaj točk, zato se loti dela in vztrajaj do oddaje poročila.

**POROČILO BO OCENJENO**, po kriteriju, kakšnega ste dobili pri poročilu za vajo. Preveri v kriteriju, ali imaš vse, kar se zahteva, da dobiš čim večje število točk.

**Srečno pri raziskavi!**

1. **del: Prepis snovi v zvezek**

**ROK ZA ODDAJO POROČILA BO nedelja, 24. 5. 2020**, kar pomeni, da bo še skoraj celi naslednji teden izvajal raziskavo.

Med tem časom pa prepiši spodnjo snov v zvezek.

Naslov:

**KORENINA** *(Če želiš, lahko iz učbenika zraven opisov nalog korenin skiciraš različne vrste korenin.)*

**Korenina je podzemni organ rastline.** Razvije se iz **koreničice**.

**Osnovne naloge korenine:**

* pritrjevanje rastline v tla
* črpanje vode in mineralnih snovi iz tal

Razen tega, korenine lahko opravljajo še različne **druge naloge**:

* shranjujejo hranljive snovi, najpogosteje v obliki škroba (npr. korenje – **koren**)
* pomagajo držati rastlino pokonci (npr. koruza – **oporne korenine**).
* prijemljejo rastlino za različne površine – pri rastlinah, ki rade plezajo (npr. bršljan – **oprijemalne korenine**)
* srkajo vlago iz zraka (npr. orhideje – **zračne korenine**)
* zajedajo in kradejo vodo rastlini (npr. bela omela – **sesalne korenine**)
* pomagajo pri razmnoževanju (**korenine podtaknjevcev** – različne lončnice)
* pomagajo pri razmnoževanju in shranjujejo hranljive snovi (nrp. čebula, zvonček – **koreninice** na čebulici).